**Vzorec pogodbe**

**Znanstveno-raziskovalno središče Koper,** Garibaldijeva ulica 1, 6000 Koper, ki ga zastopa direktor prof. dr. Rado Pišot, matična številka: 7187416000 davčna številka: SI 38108674, (v nadaljevanju naročnik)

In

Dobavitelj: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ki ga zastopa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, Matična številka: \_\_\_\_\_\_\_\_\_\_\_\_\_Identifikacijska številka (ID za DDV):\_\_\_\_\_\_\_\_\_\_\_\_\_\_\_\_ , Transakcijski račun (TRR):

skleneta naslednjo

**POGODBO**

**ZA** **DOBAVO STREŽNIKOV IN JEDRSKIH STIKAL ZA POTREBE ZRS KOPER**

1. **člen**

Naročnik in dobavitelj ugotavljata, da je bil na osnovi:

* javnega naročila, objavljenega na Portalu javnih naročil številka \_\_\_\_\_\_\_\_\_\_\_\_ z dne \_\_\_\_\_\_\_\_\_\_\_\_ z naslovom: ………………………………………………………………
* naročnikove odločitve o oddaji javnega naročila številka \_\_\_\_\_\_\_\_\_\_\_ z dne \_\_\_\_\_\_\_\_\_\_\_\_, ki je bila objavljena na Portalu javnih naročil dne \_\_\_\_\_\_\_ pod oznako \_\_\_\_\_\_\_\_\_

dobavitelj izbran v okviru omenjenega javnega naročila, zaradi česar se sklepa predmetna pogodba.

Sestavni del pogodbe je dokumentacija v zvezi z javnim naročilom (razpisna dokumentacija). V kolikor med dokumenti, ki so del te pogodbe ter to pogodbo oz. med samimi dokumenti obstaja kakršnokoli neskladje oz. nedoslednost, se uporabi rešitev, ki je ugodnejša za naročnika, ob predpostavki, da takšna rešitev v celoti izpolnjuje vse zahteve za izvedbo javnega naročila.

Dobavitelj izrecno potrjuje, da mu je znana celotna razpisna dokumentacija ter ostali pogoji, po katerih bo izvedel javno naročilo in se vnaprej odpoveduje vsakršnemu zahtevku, ki bi bil posledica pomanjkljive oz. nezadostne proučitve dokumentov, ki jih je potrebno upoštevati pri izvedbi javnega naročila ter se zavezuje, da bo tovrstno pomanjkljivost ustrezno saniral na lastne stroške in na način, ki ga bo predhodno uskladil z naročnikom, ne da bi zaradi tega trpel rok izvedbe ali kvaliteta dobavljenega blaga.

1. **člen**

Predmet te pogodbe je dobava strežnikov in jedrskih stikal za potrebe ZRS Koper, kot je navedeno v razpisni dokumentaciji ter tehničnih specifikacijah, ki so del razpisne dokumentacije.

1. **člen**

 **(pogodbena cena)**

Izvajalec ponuja predmetno blago (strežnike in jedrska stikala) po ceni, ki je predmet te pogodbe in je določena na osnovi ponudbe dobavitelja ter znaša:

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ EUR z DDV**

V pogodbeno ceno JE vključen 22 % davek na dodano vrednost.

Vrednost brez davka: \_\_\_\_\_\_\_\_\_\_\_\_\_\_\_ EUR

Vrednost davka: \_\_\_\_\_\_\_\_\_\_\_\_\_\_\_ EUR

Cena je fiksna in nespremenljiva. Naročnik naknadno ne bo priznaval nobenih stroškov, ki niso zajeti v pogodbeno vrednost.

Tveganje morebitne spremembe stopnje DDV nosi izvajalec.

1. **člen**

**(način plačila)**

Pogodbeni stranki soglašata, da bo izvajalec naročniku za opravljene storitve izstavil e-račun.

Naročnik bo plačilo poravnal v roku 30 dni od prejema pravilno izstavljenega e-računa, ki se mora glasiti na Znanstveno-raziskovalno središče Koper in mora imeti naveden IBAN, ki je SI56 0110 0600 0053 955.

V kolikor se e-račun ne bo nanašal na ustrezen IBAN, ga bo naročnik zavrnil kot tudi vse tiskane račune in račune, prejete po e-pošti.

Naročnik bo znesek računa nakazal na TRR izvajalca v 30-ih dneh po prejemu pravilno izstavljenega e-računa. Če plačilo zapade na dela prost dan, bo izvedba plačila prvi naslednji delovni dan, ki sledi roku zapadlosti.

1. **člen**

**(obveznosti dobavitelja)**

Dobavitelj naročniku jamči, da:

* kupljeno blago deluje brezhibno in nima stvarnih napak;
* bo po poplačilu na kupljenem blagu pridobil lastninsko pravico;
* kupljeno blago popolnoma ustreza vsem tehničnim opisom, karakteristikam in specifikacijam, ki so bile dane v okviru ponudbene dokumentacije in so priloga te pogodbe;
* bo dobavitelj, zagotavljal rezervne dele blaga v primeru okvare;
* bo naročnik pridobil vse pravice, ki so vezane na blago, dobavitelj pa bo brezhibno izvrševal vse obveznosti, ki so vezane na blago:
* dobavljeno blago izpolnjuje vse druge zahteve naročnika iz razpisne dokumentacije javnega naročila.
1. **člen**

**(obveznosti naročnika)**

Naročnik se zavezuje:

* da bo plačal dostavljeno blago v pogodbenem roku;
* da bo izvajalcu ažurno posredoval informacije, podatke in dokumente v takem obsegu, ki izvajalcu omogoča kvalitetno in strokovno dobavo blaga po tej pogodbi;
* da bo zagotovil vse pogoje na njegovi strani za nemoteno dostavo blaga;
* da bo sodeloval z dobaviteljem s ciljem, da se prevzete obveznosti izvršijo pravočasno in v obojestransko zadovoljstvo;
* da bo dal na razpolago dobavitelju vso dokumentacijo in informacije, s katerimi razpolaga in so potrebne za izvedbo te pogodbe;
* da bo pravočasno obveščal dobavitelja o vseh spremembah in novo nastalih situacijah, ki bi lahko imele vpliv na izvršitev pogodbenih obveznosti;
* da bo uredil plačilne obveze, izhajajoč iz pogodbe.
1. **člen**

**(garancija)**

Za dobavljeno blago iz te pogodbe, ob upoštevanju priloženih navodil za uporabo, daje dobavitelj splošno garancijo in sicer \_\_\_\_\_\_ mesecev.

Dobavitelj zagotavlja naročniku tudi vso ostalo garancijo, v skladu s splošnimi garancijskimi predpisi proizvajalca dobavljenega blaga.

Dobavitelj se obvezuje, da bo v garancijskem roku odpravil vse napake in pomanjkljivosti, ki bi nastale pri normalni uporabi. V tem času dobavitelj prevzame celotno odgovornost za proizvodne napake in za napake v materialu, iz katerega je izdelek.

Z odpravo napak in pomanjkljivosti prične dobavitelj takoj, oziroma najpozneje v petih (5) dneh od dneva, ko je naročnik pisno obvestil dobavitelja o pomanjkljivostih. V nasprotnem primeru ima naročnik pravico odpraviti te pomanjkljivosti sam ali oddati taka dela tretji osebi na stroške dobavitelja po načelu dobrega gospodarja.

1. **člen**

**(odpoved pogodbe)**

Pogodbeni stranki ugotavljata, da je to pogodbo mogoče odpovedati tudi pred iztekom njene veljavnosti v naslednjih primerih:

* v primeru višje sile, ki onemogoča ali čezmerno otežuje izpolnjevanje obveznosti;
* v primeru hujših kršitev določb te pogodbe, in sicer v 8-ih dneh od prejema pisnega sporočila o odpovedi pogodbe, in sicer:
* če dobavitelj opravi storitev ali dobavo blaga, ki ne ustreza dogovorjeni vrsti in kakovosti;
* izvaja dela v nasprotju s to pogodbo, zakoni in podzakonskimi predpisi in če očitno krši to pogodbo;
* če dobavitelj ne upošteva reklamacij glede kakovosti, vrste in rokov izvedbe ter ne odpravi posledic nekvalitetno opravljenih storitev na zahtevo naročnika;
* če dobavitelj ne odpravi ali ne poravna škode, ki so jo povzročili njegovi delavci;
* če se dobavitelj ne drži dogovorjenih rokov za izvedbo;
* če dobavitelj poviša ceno v nasprotju s to pogodbo;
* če dobavitelj ne spoštuje predpisov, navedenih v razpisni dokumentaciji oz. drugih predpisov veljavnih v RS;
* postane insolventen, če je v postopku prisilne poravnave, če je kot pravna oseba sprejel sklep o zapiranju gospodarske družbe (razen prostovoljne likvidacije zaradi združevanja ali prestrukturiranja), če je nad njim uveden stečajni postopek ali če se proti dobavitelju sproži podobno dejanje zaradi dobaviteljevega dolga.
1. **člen**

**(predstavnik naročnika in dobavitelja)**

Predstavnik naročnika je Robert De Lucia, e-mail: robert.delucia@zrs-kp.si, predstavnik dobavitelja pa \_\_\_\_\_\_\_\_\_\_\_\_\_\_\_\_\_\_\_\_\_\_\_.

Pogodbeni stranki sta dolžni obvestiti nasprotno stranko o zamenjavi predstavnikov v roku treh (3) dni po zamenjavi.

1. **člen**

**(protikorupcijska klavzula)**

Ta pogodba je nična, če kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

* pridobitev posla ali
* za sklenitev posla pod ugodnejšimi pogoji ali
* za opustitev dolžnega nadzora nad izvajanjem pogodbenih obveznosti ali
* za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku.

Pogodbeni stranki s podpisom na tej pogodbi potrjujeta, da v zvezi s sklenitvijo te pogodbe ni podan nobeden od zgoraj navedenih razlogov za ničnost pogodbe.

1. **člen**

 **(poslovne skrivnosti)**

Pogodbeni stranki se obvezujeta, da bosta obravnavali kot strogo zaupno in varovali kot poslovno skrivnost vso dokumentacijo in in­formacije, ki sta jih pridobila iz predmetne pogodbe in da jih ne bosta predala tretjim osebam in ne uporabljala za druge namene.

Dobavitelj in naročnik sta obvezana varovati osebne podatke v skladu z veljavno zakonodajo in pravnimi akti naročnika.

V primeru kršitve določb o varovanju poslovne skrivnosti sta pogodbeni stranki odškodninsko odgovorni za vso posredno in neposredno škodo.

1. **člen**

 **(višja sila)**

Pod višjo silo se razumejo vsi nepredvideni in nepričakovani dogodki, ki nastopijo neodvisno od volje strank in ki jih stranki nista mogli predvideti ob sklepanju pogodbe ter kakorkoli vplivajo na izvedbo pogodbenih obveznosti.

Dobavitelj je dolžan pisno obvestiti naročnika o nastanku višje sile najpozneje v dveh (2) dneh po nastanku le-te.

Nobena od strank ni odgovorna za neizpolnitev katerekoli izmed svojih obveznosti iz razlogov, ki so izven njenega nadzora.

1. **člen**

**(prehodne in končne določbe)**

Glede vseh ostalih vprašanj, ki niso urejena s to pogodbo, se uporablja zakonodaja, ki ureja obligacijska razmerja.

Vse spremembe, ki bi nastale v času izvajanja te pogodbe, bosta pogodbeni stranki urejali s pisnimi aneksi k tej pogodbi.

Morebitna nesoglasja pri izvajanju te pogodbe bosta pogodbeni stranki reševali sporazumno.

V primeru, da spora ne bi mogli rešiti sporazumno, je za reševanje takih sporov pristojno sodišče v Kopru.

Pogodba začne veljati z dnem podpisa obeh pogodbenih strank.

Pogodba je napisana v 2 (dveh) vsebinsko enakih izvodih, od katerih prejme vsaka stranka po 1 (en) podpisan in žigosan izvod.

Štev.: Štev.:

Datum: Datum:

**Dobavitelj: Naročnik:**

 **ZRS Koper**,

 ki ga zastopa direktor

 prof. dr. Rado Pišot